Najohiylar

Najohiylar (1022-1158) — Yamanda hukmronlik qilgan sulola. Poytaxti — Zabid. Pul birligi — dinor. Din — Sunniy Islom.
 Tarixi 
Habashistonlik (Efiopiyalik) ozod qilingan qul-gʻulomlardan kelib chiqqan. Su­lola asoschisi — habashlarning jazal qabilasidan boʻlgan Muayyad Nosiriddin Najoh (1022-1060). Ziyodiylar tanazzulga uchra­gan paytda, Zabidda mustahkam oʻrnashib oldi. Hudud talashib Sulayhiylar bilan urush olib borgan.1060-yili Ali ibn Muhammad Sulayhiy Najohni oʻldirib, Zabidni egalladi va Najohning 4 oʻgʻlini quvib yubordi. Ulardan ikkitasi Dahlakda vafot etadi. 1060-1081-yillarda Zabidni Sulayhiylar egallab turishgan. 1081-yili Said ibn Najoh Zabidni egalladi. Lekin 1083-1086-yillarda Sulayhiylar Zabidni qaytadan istilo qilishdi. Fatik II ibn Mansur (1124-1137) davriga kelib Yamanda Mahdiylar harakati bosh koʻtardi. Taxminan 1150-yili ular najohiylarga qarshi qoʻzgʻolon koʻtarishdi. Zabid aholisi Zaydiylardan yordam soʻraydi. 1158-yili Fatik III Zaydiylar tomonidan taxtdan agʻdarilib, qatl etilgan va Najohiylar sulolasi tugadi. Zabid shahrini 1159-yili Mahdiylar egallab olishdiVohidov Sh., Qodirov A. Sharqning mashhur sulolari.Toshkent: Akademnashr, 2013. 205-206-betlar.
 Hukmdorlar roʻyxati 
+ Najohiy hukmdorlar T/r  Hukmdorlar  Hukmronlik yillari 1  Muayyad Nosiriddin Najoh  1022-1060
1060-1081-yillarda Zabidni Sulayhiylar egallab turishgan.
 2  Said ibn Najoh  1081-1083
1083-1086-yillarda Sulayhiylar Zabidni qaytadan istilo qilishdi.
 3  Said ibn Najoh  1086-1089 4  Jayyosh ibn Najoh  1089-1107 5  Fatik I ibn Jayyosh  1107-1109 6  Mansur ibn Fatik I   1109-1124 7  Fatik II ibn Mansur  1124-1137 8  Fatik III ibn Muhammad  1137-1158
 Yana qarang 
Yaman
Zaydiylar
Sulayhiylar
 Manbalar